Duoen dukket første gang opp i norsk offentlighet 10. januar 2022, da NRK kunngjorde at Subwoolfer var en av finalistene i Melodi Grand Prix 2022. De to opptrådte offentlig iført gule, stiliserte ulvemasker, gule hansker og dress. Duoen ble konsekvent presentert som «Keith» og «Jim», og på pressekonferanser og lignende hadde de med seg en talsmann som oppga at han var deres «tolk». Bandnavnet er en krysning av ordene «subwoofer» og «wolf» – det engelske ordet for , som også var duoens tema.